 PATVIRTINTA

Marijampolės moksleivių kūrybos centro

direktoriaus 2018 m. rugpjūčio 30 d.

įsakymu Nr. V – 107

Nauja redakcija

Marijampolės moksleivių kūrybos centro

direktoriaus 2018 m. spalio 2d.

įsakymu Nr.V- 124

# **MARIJAMPOLĖS MOKSLEIVIŲ KŪRYBOS CENTRO**

**2018-2019 MOKSLO METŲ UGDYMO PLANAS**

## I SKYRIUS

## BENDROSIOS NUOSTATOS

1. Marijampolės moksleivių kūrybos centro (toliau – Centras) ugdymo planas sudarytas vadovaujantis Marijampolės moksleivių kūrybos centro nuostatais,.

2. Rengiant Centro ugdymo planą vadovautasi Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl neformaliojo vaikų švietimo koncepcijos patvirtinimo“ (Lietuvos Respublikos švietimo ir mokslo ministro 2012 m. kovo 29 d. įsakymo Nr. V-554 redakcija), Neformaliojo švietimo programų kriterijų aprašu, patvirtintu Lietuvos respublikos švietimo ir mokslo ministro 2004 m. birželio 18 d. įsakymu Nr. ISAK-991 „Dėl bendrųjų iš valstybės ir savivaldybės biudžetų finansuojamų neformaliojo švietimo programų kriterijų aprašo patvirtinimo“ (Lietuvos Respublikos švietimo ir mokslo ministro 2011 m. liepos 5 d. įsakymo Nr. V-1214 redakcija), Vaikų ir jaunimo užimtumo programų vertinimo kriterijų aprašu, patvirtintu Lietuvos Respublikos švietimo ir mokslo ministro 2005 m. gruodžio 14 d. įsakymu Nr. ISAK-2567 „Dėl vaikų ir jaunimo užimtumo programų vertinimo kriterijų aprašo tvirtinimo“, Centro 2018–2020-ųjų metų strateginiu veiklos planu ir atsižvelgta į mokinių, jų tėvų (globėjų, rūpintojų) ir pedagogų siūlymais.

3. Ugdymo plano paskirtis – savarankiškai ir veiksmingai planuoti bei organizuoti Centre vykdomų neformaliojo vaikų švietimo programų įgyvendinimą.

4. Ugdymo plano tikslas – užtikrinti kokybišką kompetencijų ugdymą(si), padėti tenkinti mokiniams pažinimo, saviraiškos, kūrybiškumo poreikius.

5. Ugdymo plano uždaviniai:

5.1. ugdyti ir plėtoti mokinių kompetencijas per saviraiškos poreikio tenkinimą;

5.2. ugdyti gebėjimą kritiškai mąstyti ir orientuotis dinamiškoje visuomenėje;

5.3. sudaryti sąlygas mokiniams dalyvauti socialines emocines kompetencijas ugdančiose veiklose.

6. Ugdymo plano sąvokos:

6.1. **neformalusis vaikų ir jaunimo ugdymas** – veikla, ugdanti vaiko ir jaunuolio gyvenimo įgūdžius, asmenines socialines ir kitas bendrąsias kompetencijas;

6.2**. neformaliojo vaikų švietimo (NVŠ) programa –** pedagoginio specialisto parengtas specializuotas turinio išdėstymas, skirtas apibrėžtai pagal amžių ir sugebėjimus mokinių grupei, kuri sudaroma tikslu numatytam tikslams ir uždaviniams įgyvendinti;

6.3. **būrelio veiklos programa** – parengtas dalyko turinio išdėstymas atskirai mokinių grupei, remiantis skirtų valandų skaičiumi, rengiamas mokslo metams;

6.4. **projektas** – metodas, kurio esminiai požymiai yra aktyvi veikla, problemų sprendimas ir įgyta patirtis, atliktas darbas, ugdantis mokinių įvairiapusius gebėjimus.

6.5. **prevencija** – priemonės ir būdai, kuriais siekiama užkirsti kelią socialinės rizikos veiksniams atsirasti ir plėtotis;

6.6. **saviraiška** – asmenybės prigimties ir patirties realizavimas veikloje, kurios metu atsiskleidžia asmenybės talentas, gebėjimai ir išgyvenimai.

**II SKYRIUS**

**UGDYMO PLANO SUDARYMAS**

7. Sudarant ugdymo planą, atsižvelgiama į darbo organizavimo būdą, ugdymo kryptis, mokinių poreikius bei įstaigos finansines, materialines galimybes ir žmogiškuosius išteklius.

8. Centro ugdymo plano projektas mokslo metams yra parengiamas iki rugpjūčio 31 d.

9. Ugdymo plano projektas aptariamas Mokytojų taryboje, Centro taryboje ir iki mokslo metų pradžios patvirtinamas Centro direktoriaus.Planas gali būti koreguojamas pasikeitus Centro ugdymą reglamentuojantiems dokumentams. Su pakeitimais yra supažindinams Centro bendruomenė

**III SKYRIUS**

**UGDYMO PROCESO ORGANIZAVIMAS**

10. Organizuojant ugdymo procesą Centre vadovaujamasi šiais dokumentais:

10.1.Marijampolės moksleivių kūrybos centro nuostatais, patvirtintais Marijampolės savivaldybės tarybos 2014 m. vasario 24 d. sprendimu Nr. 1-55 „Dėl Marijampolės moksleivių kūrybos centro nuostatų patvirtinimo“,

10.2. Marijampolės savivaldybės tarybos 2009 m. birželio 29 d. sprendimu Nr. 1-881 ,,Dėl neformaliojo švietimo mokesčio Marijampolės moksleivių kūrybos centre“, 2014 m. spalio 27 d. sprendimu Nr. 1-352 „Dėl neformaliojo švietimo mokesčio nustatymo pakeitimo perskaičiuojant mokestį į eurus“,

10.3. Marijampolės savivaldybės tarybos 2009 m. gruodžio 21 d. sprendimu Nr.1-1035 ,,Dėl mokinių priėmimo į Marijampolės moksleivių kūrybos centrą ir būrelių formavimo tvarkos patvirtinimo“.

10.4.Marijampolės savivaldybės tarybos 2018 m.rugsėjo 24 d.sprendimu Nr.1-274 „Dėl mokslo metų pradžios ir trukmės, grupių skaičiaus, mokinių skaičiaus grupėje bei kontaktinių valandų skaičiaus Marijampolės meno mokykloje ir Marijampolės moksleivių kūrybos centre nustatymo“

10.

11. Ugdymas Centre vykdomas organizuojant ilgalaikes (mokslo metams) ir trumpalaikes (epizodinė, sezoninė veikla) programas.

12. Ugdymas organizuojamas ir būrelių veiklos valandos skiriamos mokinių pasirinktoms saviraiškos programoms atsižvelgiant į:

12.1. Centro veiklos tikslus ir prioritetus;

12.2.saviraiškos organizavimo tradicijas, tikslingumą bei poreikius Marijampolės savivaldybėje;

12.3. turimą materialinę bazę, finansinius ir žmogiškuosius išteklius.

13. Ugdymo dalykai ir kryptys:

13.1. jaunieji gitaristai (pradedantiesiems), jaunieji gitaristai (pažengusiems) - muzikinio ugdymo kryptis;

13.2. vizualinio meno pažinimas, taikomieji menai – dailės ugdymo kryptis;

13.3. etninės kultūros pažinimas, rusų kultūros pažinimas – etnokultūrinio ugdymo kryptis;

13.4. orientavimosi sportas (žygeivystės kryptis), kraštotyra – turizmo, kraštotyrinio ugdymo kryptis;

13.5. skautai, jūrų skautai, jaunieji šauliai, ekologinis judėjimas „Eko banga“, pilietinis judėjimas „Mano pozicija“ – pilietinio ugdymo kryptis;

13.6. orientavimosi sportas (pradedantiesiems), orientavimosi sportas (aukšto meistriškumo) – kitos ugdymo kryptys.

14. Mokiniai pagal individualius poreikius gali laisvai rinktis ugdymo programas ir projektus, dalyvauti kelių būrelių ir programų veiklose.

15. Minimalus mokinių skaičius būreliuose – ne mažiau 15 mokinių.Maksimalus mokinių skaičius grupėje. Kai formuojama daugiau negu viena būrelio būrelio grupė, kiekvienoje grupėje vaikų skaičius turi būti ne mažesnis už nustatytą minimalų.

16. Ugdymo procesas lankstus: užsiėmimai gali būti organizuojami grupėmis, pogrupiais; individualiai, keičiamas ugdymo laikas ir erdvės.

17. Grupės sudėtis per mokslo metus gali kisti, mokiniai gali pasirinkti kitą programą. Mokinys į sąrašus įrašomas/išbraukiamas kiekvieno mokslo metų mėnesio pirmą darbo dieną.

18. Būrelis ar jo grupė išformuojama kai joje nelieka 70 proc. vaikų.

19. Mokymui vienai programos grupei skiriama 4 kontaktinės val. per savaitę.

20. Mokslo metų pradžia centre rugsėjo rugsėjo 1 d., pabaiga birželio 14 d., mokslo metų trukmė 36 savaitės.

21.Vaikų ir jaunimo vasaros užimtumo programą prasideda birželio 15 d. baigiasi rugpjūčio 31d., skyriuje Atviras jaunimo centras veikla vykdoma nuo rugsėjo 1 d. iki rugpjūčio 31 d. Kitų ugdymo programų ir projektų pradžią ir pabaigą numato programų vadovai, tvirtina Centro direktorius.

22. Mokiniams, lankantiems būrelius, atostogos skiriamos vadovaujantis Bendruose ugdymo planuose, patvirtintuose Lietuvos respublikos švietimo ir mokslo ministro, nurodytu laiku: rudens atostogos 2018 m. spalio 29 d.- lapkričio 2 d., žiemos (kalėdų) - 2018 m.gruodžio 27 d. – 2019 m. sausio 2 d., žiemos - 2019 m. vasario 18 d. - vasario 22 d. , pavasario (Velykų) 2019 m. balandžio 23 - balandio 26 d., vasaros - 2019 m. birželio 17 d. – rugpjūčio 31 d. Mokinių atostogų metu būrelių užsiėmimai gali būti keičiami kita veikla, kuri turi būti patvirtinta Centro direktoriaus

23. Ugdymas Centre vyksta pagal patvirtintus būrelių užsiėmimų ir programų vykdymo tvarkaraščius ir Centro mėnesio veiklos planus. Atsižvelgiant į programos specifiką, mėnesio veiklos planus, vykdant veiklą reglamentuojančių dokumentų nurodymus ar rekomendacijas, ugdymo veikla gali būti organizuojama šeštadieniais, sekmadieniais bei švenčių dienomis.

24. Būrelio užsiėmimo kontaktinė valanda – 45 min. Pertrauka tarp užsiėmimų (vienos kontaktinės valandos) ne mažiau kaip 5 minutės.

25. Būrelių užsiėmimai pradedami ne anksčiau kaip 8.00 val., baigiami ne vėliau kaip 20 val. Renginiai mokiniams spalio – kovo mėn. prasideda ne anksčiau kaip 8.00, baigiami ne vėliau kaip 20.00 val., o balandžio – rugsėjo mėn. prasideda ne anksčiau kaip 8.00 - baigiami iki 22.00 val., išskyrus žygius, ekskursijas, išvykas, stovyklas, kurių kito laiko planavimo reikalauja programa.

26.Ugdymo(si) aplinka dinamiška ir atvira: ugdymosi(si) procesas gali vykti visose vidinėse bei išorinėse Centro ir kitose erdvėse, virtualioje aplinkoje.

27. Būrelių užsiėmimai vykdomi pagal direktoriaus patvirtintą būrelių užsiėmimų tvarkaraštį. Tvarkaraščiai tvirtinami iki rugsėjo 1 d. Būrelio vadovui pateikus motyvuotą prašymą būrelio tvarkaraštis gali būti pakeistas.

28. Centro metodininkų vykdomos ugdomosios programos vykdomos metodininkų darbo laiku, kurį nustato Centro direktorius.

29**.** Neformaliojo vaikų švietimo dienynuose vykdoma vienerių mokslo metų mokinių ugdymo bei lankomumo apskaita.

30. Mokinių pasiekimai vertinami atsižvelgiant ne vien į apibrėžtus, programinius tikslus, bet ir į individualias kiekvieno mokinio ypatybes bei išgales:

30.1. vertinimas grindžiamas amžiaus tarpsnių psichologiniais ypatumais, individualiais mokinio poreikiais;

30.2. nuolatinis mokinio vertinimas stebint jo individualų, grupinį darbą įvairiose situacijose, individualiai aptariant jo ugdymosi sėkmingumą, daromą pažangą.

30.3. viso ugdymo proceso metu – suteikiama reikiama pagalba, skatinamos mokinių kūrybinės iniciatyvos (ugdytiniai mokomi patys vertinti ir įsivertinti),

30.4. vertinama individuali mokinio pažanga – mokinio dabartiniai pasiekimai lyginami su ankstesniaisiais,

30.5. mokiniai pristato savo kūrybą parodose, konkursuose, projektuose.

31. Būrelių veiklos programas, finansuojamas iš Marijampolės savivaldybės biudžeto, rengia būrelių vadovai, programų projektus svarsto Centro Taryba, pritaria Savivaldybės administracijos direktorius, tvirtina Centro direktorius.

32. Centro metodininkai neformaliojo vaikų švietimo programas, vykdomas metodininko darbo laiko metu, integruoja į metines metodininkų veiklos programas, kurias tvirtina Centro direktorius.

**IV SKYRIUS**

**PEDAGOGINIŲ KONTAKTINIŲ VALANDŲ (TARIFIKUOJAMŲ PAMOKŲ), SKIRTŲ BŪRELIŲ VEIKLAI, PASKIRSTYMAS**

33. Būrelių grupių skaičius 20.

34. Tiesioginiam pedagoginiam darbui su būrelių grupėmis skiriama iki 80 kontaktinių darbo valandų per savaitę

35. Kontaktinių darbo valandų (tarifikuojamų pamokų), skirtų būrelių veiklai, paskirstymas:

|  |  |  |  |  |  |
| --- | --- | --- | --- | --- | --- |
| Eil. Nr. | Ugdymo kryptis ir kodas | Krypties aprašymas | Būrelio programos pavadinimas | Grupių skaičius | Valandų sk./sav. |
| 1. | Muzika  (Kodas 1) | Muzikinio ugdymo | Jaunieji gitaristai (pradedantiesiems)  Jaunieji gitaristai(pažengusiems) | 1  1 | 4  4 |
|  |  |  | Viso: | 2 | 8 |
| 2. | Dailė  (Kodas 2) | Dailės ugdymo | Taikomieji menai  Vizualinio meno pažinimas | 1  1 | 4  4 |
|  |  |  | Viso: | 2 | 8 |
| 3. | Turizmas ir kraštotyra  (Kodas 7) | Turizmo, kraštotyrinio ugdymo | Orientavimosi sportas (žygeivystės krypties) | 2 | 8 |
|  |  |  | Viso: | 2 | 8 |
| 4. | Etnokultūra  (Kodas 13) | Etnokultūrinio ugdymo kryptis | Rusų kultūros pažinimas  Etninės kultūros pažinimas | 1  3 | 4  12 |
|  |  |  | Viso: | 4 | 16 |
| 5. | Pilietiškumas  (Kodas 15) | Pilietinio ugdymo kryptis | Jūrų skautai  Jaunieji šauliai  Pilietinis judėjimas „Mano pozicija“  Ekologinis judėjimas „Eko banga“ | 4  1  1  1 | 16  4  4  4 |
|  |  |  |  | 7 | 28 |
| 6. | Kitos  (Kodas 20) | Kitos ugdymo kryptys (sveikatingumas) | Orientavimosi sportas (pradedantiesiems | 2 | 8 |
|  |  |  | Viso: | 2 | 8 |
| Iš viso | | | | 19 | 78 |

**V SKYRIUS**

**NEFORMALIOJO VAIKŲ ŠVIETIMO PROGRAMOSE DALYVAUJANČIŲ MOKINIŲ SKAIČIUS**

36. Grupių ir programose dalyvaujančių mokinių skaičius:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Veiklos kryptis** | **Programos pavadinimas** | **Grupių skaičius** |  | **Minimalus**  **mokinių skaičius** |
| 1. | Muzikinio ugdymo | Jaunieji gitaristai (pradedantiesiems)  Jaunieji gitaristai (pažengusiems) | 1  1 |  | 15  15 |
| Iš viso | | | 2 |  | 30 |
| 2. | Dailės ugdymo | Vizualinio meno pažinimas  Taikomieji menai | 1  1 |  | 15  15 |
| Iš viso | | | 2 |  | 30 |
| 3. | Turizmo, kraštotyrinio ugdymo | Orientavimosi sportas (žygeivystės krypties)  Kraštotyra | 2  1 |  | 30  10 |
| Iš viso | | | 2 |  | 40 |
| 4. | Etnokultūrinio ugdymo kryptis | Rusų kultūros pažinimas  Etninės kultūros pažinimas | 1  3 |  | 20  60 |
| Iš viso | | | 4 |  | 80 |
| 5. | Pilietinio ugdymo kryptis | Jūrų skautai  Skautai  Jaunieji šauliai  Mano pozicija | 4  1  1  1 |  | 80  20  20  20 |
| Iš viso | | | 7 |  | 140 |
| 6. | Kitos ugdymo kryptys | Orientavimosi sportas (pradedantiesiems)  OS meistriškumo programa | 2  1 |  | 30  15 |
| Iš viso | | | 3 |  | 45 |
| Iš viso | | | 20 |  | 385 |

37.Atsižvelgiant į mokinių ir/ar jų tėvų (globėjų, rūpintojų) poreikius bei pageidavimus, Moksleivių kūrybos centre gali kisti neformaliojo vaikų švietimo kryptys ir ugdymo programos.

**VI SKYRIUS**

**BAIGIAMOSIOS NUOSTATOS**

38. Mokiniui, dalyvavusiam neformaliojo vaikų švietimo programoje, tėvų (globėjų) prašymu išduodama pažyma.

39. Ugdymo planas skelbiamas Centro interneto svetainėje [www.mmkc.lt](http://www.mmkc.lt)

\_\_\_\_\_\_\_\_\_\_\_\_\_\_\_\_\_\_\_\_

*PRITARTA*

*Marijampolės moksleivių kūrybos centro tarybos*

*posėdyje 2018 m. rugpjūčio d. protokolu Nr. 5-1*

*Plano nauja redakcija patvirtinta* Orientavimosi sportas (pradedantiesiems *įsigaliojus Marijampolės savivaldybės tarybos 2018 m.rugsėjo 24 d.sprendimui Nr.1-274 „Dėl mokslo metų pradžios ir trukmės, grupių skaičiaus, mokinių skaičiaus grupėje bei kontaktinių valandų skaičiaus Marijampolės meno mokykloje ir Marijampolės moksleivių kūrybos centre nustatymo“*